|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич  **СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ**  **за периода- 25.11- 01.12.2022 г. (48-ма седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 94 случая на заразни заболявания, от които:

1. 70 случая на грип и остри респираторни заболявания (ОРЗ).

Общата заболяемост от грип и ОРЗ за областта е 88,31 %оо на 10000 души.

Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 21 | 18 | 13 | 11 | 7 | 70 | 88,31 %оо |

1. 18 регистрирани случая на заболели от COVID-19. Заболяемост за областта за 14 дни на 100000 жители към 05.12.2022г. – 25,70 %000 при 35,75 %000 за РБългария.
2. 5 случая на въздушно-капкова инфекция – варицелa;
3. 1 случай на чревна инфекция – колиентерит.

На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Направени проверки на обекти в лечебни заведения за болнична и извънболнична медицинска помощ - 67 бр.

Извършени са епидемиологични проучвания на регистрирани заразни болести – 24 бр.

Лабораторен контрол на противоепидемичния режим в лечебни заведения за болнична и извънболнична медицинска помощ - 117 проби с 4 положителни резултата: 78 бр. околна среда с 2 положителни резултата, 4 бр. паразитологични изследвания, 14 бр. бързи антигенни тестове с 2 положителни резултата и 21 бр. микробиологични изследвания.

През **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 3 броя проверки, от които 1 бр. на лечебни заведения за болнична помощ, 1 бр. на лечебни заведения за извънболнична помощ. Няма установени нарушения. По Наредба №3 от 05.04.2019г. за медицинските дейности извън обхвата на ЗЗО, за които МЗ субсидира лечебните заведения, и за критериите и реда за субсидиране на лечебните заведения не са извършени проверки в ЛЗБП.

Подготвени и изпратени документи към Изпълнителна Агенция Медицински надзор за регистрация на ЛЗ – няма.

Подготвени и изпратени документи за промяна в обстоятелствата към Изпълнителна Агенция Медицински надзор – 1 бр.

Издаденa e 1 заповед за промяна на състава на ЛКК.

Приети и обработени жалби 4 бр

За периода в РКМЕ са приети и обработени 123 медицински досиета, извършени са 89 справки, изготвени са 101 преписки и 56 бр. МЕД за протокола за ТП на НОИ, проверени са 59 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ-Добрич. Разгледани са **5** проектни документации, издадени са: **4** становища по процедурите на ЗООС, **1** здравно заключение. Извършени са **12** проверки на обекти с обществено предназначение (ООП) в процедура по регистрация, включително и по предписания. Регистрирани са **10** обекта с обществено предназначение.

През периода са извършени общо **51 основни проверки** по текущия здравен контрол. Реализираните **насочени проверки са** **общо 59: 33** от тях са извършени във връзка с контрола по тютюнопушенето и продажбата на алкохол; **17** – контрол върху ДДД-мероприятията; **3** – по изпълнение на предписание и заповеди; **3** – насочени проверки на седмични разписания в учебни заведения, **2** – по спазване забраната за продажба и употреба на диазотен оксид (райски газ), **1** по постъпил сигнал.

**Лабораторен контрол:**

Питейни води:

Във връзка с насочен здравен контрол - физико-химичен контрол: **4** бр. проби – не съответстват по показател „нитрати“.

Минерални води: не са изследвани.

Води за къпане: не са изследвани.

Козметични продукти: не са изследвани.

Биоциди и дезинфекционни разтвори: не са изследвани.

Физични фактори на средата:

По постъпил сигнал за ниски температури в **1** обект (училище): проведени **12** бр. измервания на микроклимат – **6** бр. не съответстват на нормативните изисквания.

По отношение на констатираните отклонения от здравните норми са предприети следните **административно-наказателни мерки:**

- издадени са **2** предписания за провеждане на задължителни хигиенни мерки;

- издадени са **5** акта за установени административни нарушения, **3** от които на юридически лица.

**Дейности по профилактика на болестите и промоция на здравето (ПБПЗ):**

Извършена е оценка на седмично учебно разписание на учебните занятия за първи срок на учебната 2022/2023 г. за **1** учебно заведение от област Добрич.

Проведени са **8** обучения и **5** лекции с обхванати **279** лица в учебни заведения на територията на област Добрич, при провеждането, на които са предоставени **40** бр. здравно-образователни материали. Оказани са **9** бр.методични дейности на **49** лица (педагози и мед. специалисти). Проведена е **1** масова проява със **140** лица във връзка с 01.12. - Световен ден за борба със СПИН.

Издаден е информационен бюлетин във връзка с отбелязване на 01.12.2022 г. - Световен ден за борба със СПИН, разпространен до регионалните медии.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За **25.11- 01.12.2022 г.** по чл. 56 от Закона за здравето са извършени **29** проверки в **29** обекта (**3** детски и учебни заведения, **24** други закрити обществени места по смисъла на § 1а от допълнителните разпоредби на Закона за здравето, **2** открити обществени места). Kонстатирани нарушения на въведените забрани и ограничения за тютюнопушене в закритите и някои открити обществени места. Издадени са **2** акта на юредически лица за нарушение на чл. 56, ал. 1 от Закона за здравето.

**Д-Р СВЕТЛА АНГЕЛОВА**

*Директор на Регионална здравна инспекция-Добрич*